Gedagte vir die dag: Moenie verdwaal nieFoto: fietzfotos/pixabay.com Wie is die een wat die Here dien? Hy sal hom wys watter pad hy moet kies. (Psalm 25:12) Die regverdige se pad stuur weg van die kwaad. Iemand wat daardie pad volg, beveilig sy lewe. (Spreuke 16:17) Wanneer jy op ’n onbekende pad in ’n woud loop, moet dit duidelik gemerk wees. Indien dit nie is nie, kan jy afdwaal en hopeloos verdwaal en jouself blootstel aan gevaar en vrees. God se opdragte en wette is duidelike merkers op die lewenspad voor jou. Hy bepaal die grense wat jy nodig het sodat jy nie die gevaar loop om verlore te gaan nie. Het jy enige van God se merkers – die grense wat Hy vir jou in die Bybel stel – geïgnoreer? Hoe kan jy binne sy grense bly?